ສຫລ ​​ສົ່ງທະຫານ 3 ພັນຄົນ ໄປຍັງ ອາ​ຟຣິກາ ຕາ​ເວັນຕົກ ​ເພື່ອຮັບມື ກັບ​​​ອີ​ໂບລາ (ວີດີໂອ/ສະໄລດ໌)
ສະຫະລັດ ຈະ​ສ້າງ​ຕັ້ງ​ສູນ​ກາງ ແລະສະໜອງພະນັກງານ ​ເພື່ອ​ປິ່ນປົວ​ຮັກສາ​ ພວກທີ່ຕິດອີ​ໂບລາ ​ແລະ​ຈັດ​ຕັ້ງສະຖານທີ່ ​​ຝຶກອົບຮົມ ພະນັກງານ ​ສາທາລະນະສຸກ.
ປະທານາທິບໍດີສະຫະລັດ ທ່ານບາຣັກ ໂອບາມາ ມີກຳນົດ ທີ່ຈະທຳການປະກາດກ່ຽວກັບ ແຜນການຍຸດທະສາດໃໝ່ ໃນວັນອັງຄານມື້ນີ້ ເພື່ອຊ່ອຍຕໍ່ສູ້ໃນການຮັບມືກັບການ ລະບາດຂອງອີໂບລາທີ່ຮ້າຍແຮງສຸດ ໃນອາຟຣິກາຕາເວັນ ຕົກ ຮວມທັງການສົ່ງກຳລັງທະຫານສະຫະລັດ 3 ພັນຄົນ ໄປຍັງຂົງເຂດດັ່ງກ່າວ ຖະແຫຼງຂ່າວສະບັບນຶ່ງ ຂອງທຳນຽບຂາວ ທີ່ໃຫ້ລາຍລະອຽດ ກ່ຽວກັບໂຄງການດັ່ງກ່າວ ເວົ້າວ່າ ກອງກຳລັງທີ່ວ່ານີ້ຈະຖືກ ສົ່ງໄປຍັງກອງບັນຊາການໃໝ່ ໃນນະຄອນຫຼວງ Monrovia ຂອງ Liberia ບ່ອນທີ່ພວກເຂົາເຈົ້າຈະຊ່ອຍໃນການຂົນສົ່ງ ອຸບປະກອນການແພດແລະເຄື່ອງໃຊ້ຂອງສອຍຕ່າງໆ ຕະຫຼອດທັງຝ່າຍບຸກຄົນນຳດ້ວຍ ສະຫະລັດຈະສ້າງຕັ້ງສູນກາງ ແລະສະໜອງພະນັກງານ ເພື່ອປິ່ນປົວຮັກສາພວກທີ່ຕິດອີໂບ ລາ ແລະຈັດຕັ້ງສະຖານທີ່ ເພື່ອຝຶກອົບຮົມພະນັກງານສາທາລະນະສຸກຈຳນວນ 500 ຄົນ ຕໍ່ອາທິດ ທຳນຽບຂາວກ່າວວ່າ ຈຸດປະສົງຂອງໂຄງການນີ້ ແມ່ນເພື່ອຄວບຄຸມ ການລະບາດຂອງອີໂບ ລາ ຢູ່ແຫຼ່ງທີ່ມາຂອງມັນ ເພື່ອຈະຊ່ອຍຫລຸດຜ່ອນ ຄວາມເສຍຫາຍທາງດ້ານເສດຖະກິດແລະການເມືອງທີ່ພະຍາດດັ່ງກ່າວມີຕໍ່ຂົງເຂດ ແລະສ້າງຕັ້ງ ” ຢູ່ໃນເຂດອາຟຣິກາຕາເວັນຕົກແລະກວ້າງອອກໄປກ່ວານັ້ນ ອົງການໃຫ້ຄວາມຊ່ອຍເຫຼືອດ້ານພັດທະນານາໆຊາດຂອງສະຫະລັດ ຫຼື USAID ຍັງຈະທຳ ການປຸກລະດົມ ໃນການແຈກຈ່າຍອຸບປະກອນເຄື່ອງມື ແລະຝຶກອົບຮົມໃຫ້ຜູ້ຄົນ ຮູ້ຈັກປ້ອງ ກັນຕົນເອງແລະຄອບຄົວຂອງພວກເຂົາເຈົ້ານຳ ຊຶ່ງໂຄງການດັ່ງກ່າວໃນຂັ້ນຕົ້ນມີເປົ້າໝາຍ ແນໃສ່ 4 ແສນຄອບຄົວ ທີ່ຕົກຢູ່ໃນສະພາບຫຼໍ່ແຫຼມທີ່ສຸດ ໃນ Liberia ແລະຫລັງ ຈາກນັ້ນ ກໍຈະຂະຫຍາຍອອກໄປທົ່ວ Liberia ແລະທົ່ວຂົງເຂດ